Lav et referat af nedenstående tekst:

Tekst:
Og der er skolelukninger på vej i Hjørring Kommune. Der mangler hele 67 millioner kroner på budgettet, alene inden for børne- og undervisningsområdet, og derfor er seks landdistriktskoler nu i fare for at lukke. Det er for dyrt med private friskoler for kommunekassen. Derfor tyder meget nu på, at forældre ikke vil få mulighed for at overtage kommunale skolebygninger, hvis den lokale skole lukkes. Flere steder er forældrene klar til at tage over og oprette private friskoler. Men de kan formentlig skyde en hvid pil efter at få lov at overtage de kommunale bygninger. Et af de steder, forældre er klar til at omdanne skolen til privat, hvis politikerne skulle finde på at ville lukke skolen, er i Horne. Her er forældrene til omkring 200 børn, der er her, klar til at oprette en privat friskole. - Det vil vi, fordi skolen er omdrejningspunktet for hele det lokale samfund, vi har her. Og jeg er derfor rystet over, at vi måske slet ikke kan få lov til at overtage bygningerne, lyder fra forældrerepræsentant fra Horne-Asdal Skole, Hans Wendelboe. For tre år siden var skolen i Horne også lukningstruet, og også dengang stod en stor forældregruppe klar med penge til at drive skolen videre som privat friskole. - Det blev heldigvis ikke aktuelt, men vi er klar igen, og jeg er både skuffet og gal over udsigten til nu slet ikke at kunne få lov til at overtage. At politikerne vil rive skolen ned for at forhindre os det. Jamen, det er jo sådan noget, der sker i Kina, det her er så udansk, lyder det fra Hans Wendelboe. Formanden for det udvalg, der lige nu står og skal have de økonomiske ender til at nå sammen, er Daniel Rugholm, og han forstår godt forældrenes frustration. - Hvis jeg stod i samme situation som de forældre, ville jeg nok have gjort det samme. Jeg står nu her bare som politiker, der skal få økonomien til at hænge sammen, og det gør den ikke. Vi bliver nødt til at prioritere, og hvis Horne skal overtage bygningerne og lave friskole der, ja, så bliver det formentlig på bekostning af en anden kommunal folkeskole. Så må vi lukke en mere, for der er ikke penge til, siger Daniel Rugholm (Kons.). Han understreger, at intet endnu er besluttet, heller ikke om Horne-Asdal skole skal lukkes. Der er lang vej endnu politisk, og der venter mange forhandlinger partierne imellem endnu. Og oplægget om at rive lukkede folkeskoler ned, møder modstand fra Venstre. - Vi gik til valg på, at vi ikke ville være med til at lukke skoler, og det står vi fast på. Det er i øvrigt en glidebane, hvis vi fratager forældre den mulighed at fortsætte skolerne som friskoler, mener byrådsmedlem Svenning Christensen (Venstre). Han anerkender, at budgettet er stramt, og der mangler penge, men han ønsker ikke at pege på, hvor besparelserne så skal ramme. - Jeg er sikker på, at vi kan finde pengene et andet sted, siger Svenning Christensen (Venstre). De kommunale folkeskoler i Hjørring Kommune er truet af lukning. Borgerne i de små lokalsamfund kan ikke få lov til at åbne friskoler. De lukkede skoler skal måske rykkes ned. Forældre og børn i Horne er frustrerede. Hjørring Kommune skal spare 67 millioner kroner på børne- og undervisningsområdet. Derfor er flere skoler i kommunen truet af lukning. Folkeskolen i Horne er en af dem.

Referat:
De lukkede kommunale folkeskoler, der ikke kan sælges, de skal rives ned. Så kontant lyder meldingen fra Hjørrings borgmester Arne Boelt (Soc.Dem.) dagen før, kommunens skoleelever har første skoledag.